Gene Kelly

Eugene Curran «Gene» Kelly (født 23. august 1912, død 2. februar 1996) var en amerikansk skuespiller, danser, koreograf, sanger, regissør og produsent.

Kelly spilte i en rekke filmmusikaler i 1940- og 1950-årene, inkludert Toner i toppform (1942), Du Barry var en dame det (1943), Folket jubler (1943), Modellen (1944), Gledens New York (1949), En amerikaner i Paris (1951) og Singin' in the Rain (1952). Han ble nominert til Oscar for beste mannlige hovedrolle for rolletolkningen sin i To gaster går i land (1945).

Kelly både regisserte og spilte i en TV-spesial basert på Jack og bønnestengelen (1967). Han vant Primetime Emmy Award for beste barneprogram. Kelly regisserte også den romantiske filmmusikalen Hello, Dolly! (1969), med Barbra Streisand og Walter Matthau. Den ble nominert til Oscar for beste film, mens Kelly ble nominert til både Golden Globe og Directors Guild of America Award for beste regi.

Kelly fikk en stjerne på Hollywood Walk of Fame i 1960. Han ble belønnet med en æres-Oscar i 1952, en Cecil B. DeMille Award i 1981 og en AFI Life Achievement Award i 1985. I 1999 ble han kåret til tidenes 15. største mannlige filmlegende av Det amerikanske filminstituttet.

Filmografi (som skuespiller hvis ikke annet er nevnt) 
 
 
 
  (også regissør)
  (også regissør)
 
 
 
  (kun regissør)
  (kun regissør)

Referanser

Eksterne lenker 
 
 
 

Skuespillere fra USA
Dansere fra USA
Koreografer fra USA
Sangere fra USA
Regissører fra USA
Oscar-vinnere
Emmy-vinnere
Hollywood Walk of Fame
Personer fra Pittsburgh